b'\n_START_ARTICLE_\nUniverza v Innsbrucku\n_START_SECTION_\nZgodovina\n_START_PARAGRAPH_\nUstanovil jo je rimsko-nem\xc5\xa1ki cesar Leopold I. Habsbur\xc5\xa1ki leta 1669 s preoblikovanjem leta 1562 ustanovljene jezuitske srednje \xc5\xa1ole. V naslednjih letih je bila degradirana na status liceja, dokler ni leta 1826 po posredovanju avstrijskega cesarja Franca I. spet dobila status univerze._NEWLINE_Na takratnem univerzitetnem In\xc5\xa1titutu za medicinsko kemijo je slovensko-avstrijski zdravnik in kemik Friderik Pregl v \xc4\x8dasu od oktobra 1910 do 1913 razvil osnove kvantitativne organske mikroanalize, za kar je leta 1923 prejel Nobelovo nagrado za kemijo. Leta 1924 so v glavni stavbi odprli univerzitetno knji\xc5\xbenico, leta 1997 pa Fakulteto za farmakologijo in kemijo. Skoraj vse klinike Medicinske fakultete so postale tirolske de\xc5\xbeelne bolni\xc5\xa1nice.'